Alfred Brehm

Alfred Edmund Brehm (Renthendorf, 1829ko otsailaren 2a – ibidem, 1884ko azaroaren 11) alemaniar zoologoa izan zen.

Christian Ludwig Brehm artzain protestantearen eta Bertha Reizen semea izan zen. Txikitatik aitaren hegazti disekatuen bilduma zabaltzen lagundu zuen. Arkitekto izateko ikasketak hasi zituen, baina 1847an idazkari gisa Johann Wilhelm von Müller ornitologoak zuzendutako espedizio batean sartu zen. Egipton, Sudanen eta Sinaiko penintsulan zehar ibili ziren, eta, hura amaitzean, Leopoldina Elkarteko kide izendatu zuten Brehm.

1853an Jena Unibertsitatean Natur Zientziak ikasten hasi zen eta 1855ean graduatu ondoren Leipzigen kokatu zen eta zoologiari buruzko dibulgazio-saiakerak idatzi zituen.

1860an Brehmek Norvegia eta Laponiara bidaiatu zuen eta 1862an Ernesto II.a Saxonia-Coburg eta Gothakoa dukeari Abisiniarako espedizio batera lagundu zion. Han ezagutu zuen Robert Kretschmer artista, eta ondoren haren liburuetako batzuk ilustratu zituen.

Animalien munduari buruzko lan handi bat idazteko enkargua jaso zuen, hainbat liburukitan argitaratu zena Brehms Tierleben izenburupean. 1862tik 1867ra Hanburgoko zoologikoko lehen zuzendaria izan zen eta ondoren Berlinen akuario bat ireki zuen 1874ra arte.

 Lan hautatuak 
 Brehms Tierleben (1864–1869, 6 liburuki; bigarren edizioa 1876–1879, 10 liburuki)
 Reiseskizzen aus Nord-Ost-Afrika (1855, 3 liburuki, Friedrich Mauke, Jena.)
 Das Leben der Vögel (C. Flemming, Glogau, 1861; bigarren edizioa, 1867.)
 Ergebnisse einer Reise nach Habesch (1863, O. Meissner, Hamburg.)
 Die Thiere des Waldes, Emil Adolf Rossmässlerrekin batera (2 liburuki, 1864–1867, C. F. Winter, Leipzig eta Heidelberg.)
 Gefangene Vögel, Otto Finschekin batera (2 liburuki, 1872–1876, C.F. Winter'sche Verlagshandlung, Leipzig.)

Kategoria:Turingiarrak
Kategoria:Alemaniako ornitologoak
Kategoria:Alemaniako zoologoak
Kategoria:Alemaniako idazleak